ابد محد كلي هاك كلهة جيب
كلت أجرب حظي مرة
وكلت اسحب يانصيب
كلت بلكت حضي يكعد
يصير كل مرة يخيب
الجائزة الأولى شبح
والثانية بيجو حديثة
والثالثة يمكن سني
واني انخة يامجيب خلهة هالمرة تصيب
دايخ ومفلس الجيب حتى لو كلشي أفوز
قلم حمرة مي غريب بطل شربت نومي بصرة
حتى لو كومة زبيب المهم أني أفوز
هيج واخلص ماكو عوز
يصير يدخل بطني موز يصير ترتاح العجوز
ربي بس هالمرة أفوز
ومالي طاقة أتداينت ألفين رحت اسحب بطاقة
والمهم جبت البطاقةيمتة تربح
ضجت مابية اتشاقةشو ورة أسبوعين
ذاعوهة النتايج الفاز الأول طلع رقمي
ومالي طاقة كوم دورولي البطاقة
امن الفرح ما بية أكوم
راح ازكي راح اخمس راح اكضي العمر صوم
راح افاركهة الهموم راح افوخن راح آكل بس لحوم
راح أظل سهران عمري وماكو نوم
راح بالتاريخ اسجلة شلون يوم
كمت ادور دورت ماكو البطاقة
اتخبلت ضليت أحوم هية كوة
فكري اسود طلعت أمي غاسلتهة وية الهدوم